Onsdag aften udbrød der brand i en institution for unge mennesker i Hurup.

Klokken 21.40 blev beredskabet og Midt- Vestjyllands Politi kaldt ud til en brand på et opholdssted for unge mennesker i Hurup. Branden er med al sandsynlighed starten på en altan i en sofa. En af beboerne har forklaret, at han var ude og ryge på altanen. Derfor regner politiet med, at branden ved et uheld er startet med en glød fra cigaretten. Ifølge vagtchefen fra Midt- og Vestjyllands Politi, Lars Even, er den længe af huset, hvor branden startede, udbrændt. Branden havde simpelthen for godt fat, til at beredskabet kunne få flammerne under kontrol. Ingen af beboerne eller personalet er kommet noget til ved branden.